אוהבי הפיש אנד צ'יפס בלונדון רגילים לעמוד בתור למאכל שרבים רואים בו את המעדן הקלאסי. פיש האוס (Fish House) בסניפיו השונים ובמיוחד זה שליד ויקטוריה פארק, הוא אחד המקומות הנחמדים בעיר להצטייד במנת פיש אנד צ'יפס פריכה וטעימה, במקום שווה לאכול עם המשפחה.
ההמלצה שלנו היא לקחת מכאן מנה ולפנות לפארק ויקטוריה הנהדר שלידו, לפיקניק של פיש אנד צ'יפס בפארק.
הדג כאן טעים, הבלילה טעימה ופריכה, הצ'יפס מבושלים בצורה מושלמת ואסור לשכוח את מבחר הבירה והאיל.
רוטב מומלץ כאן הוא רוטב קארי.
המטבח הקוריאני הוא מטבח צבעוני, עשיר טעמים, מתובל היטב ונחשב לאחד המטבחים הבריאים באסיה. שוק גוונגדז'אנג (GwangJang Market) הוא אחד היעדים הפופולריים ביותר לתיירות בסיאול וידוע מאד באוכל הרחוב המעולה שבו. הכל בו מוצג על שטח גדול, של שוק מלא חיים ומאכלים.
במיוחד פעיל כאן שוק האוכל המקורה, המציע מאכלי ים טריים, דגים וירקות, לצד מסעדות ודוכני מזון רבים ומעולים. בדוכני האוכל בקומה הראשונה של השוק הפופולרי תוכלו למצוא את מאכלי הרחוב והמנות הקוריאניות הטובים ביותר. אחת מהן היא הבִּיבִּימְבָּאפּ - מאכל מיקס פופולרי ומדהים שכולל בתוכו שלל מרכיבים כמו בשר, ירקות מבושלים, ביצה ומרק מיסו, לדעת רבים המאכל הטעים ביותר בקוריאה. אחת המפורסמות כאן היא לביבות הפיינקייק המטוגנות. לצידן נמכרות בדוכנים גם עוגות אורז מתובל מסורתיות (Tteokbokki), נקניק דם (Sundae), משקה אורז מתוק (Sikhye), אצות מיובשות, מוצרי ג'ינסנג ועוד. לצידם יש כאן גם מבחר עצום של ממתקים, חטיפים ופירות.
לצד אוכל הרחוב המעולה והעממי שבו, מוכרים בשוק הזה גם מוצרים רבים אחרים, כמו מוצרי חתונה מסורתיים שנהוגים בקוריאה. ביניהם בובות ברווזים שהן קמע להצלחת הנישואין, שמלות קוריאניות מסורתיות שנקראות "הנבוק" (Hanbok), בגדי וינטג' לצעירים, סדינים, שמיכות, בגדים לקשישים, בדים ועוד.
המעדנייה הוותיקה פֶּק (Peck) היא אחת ממעדניות הגורמה של מילאנו ונחשבת למעדניית הדליקטסים המפורסמת ביותר באיטליה. זהו מקדש אוכל עצום שבו נוהגים רבים בעיר לרכוש ממגוון הגבינות, הנקניקים ושאר המעדנים שבמקום.
בפֶּק תוכלו לרכוש שלל מיני מזון משובחים ומבחר עצום של דליקטסים. יש כאן החל ממנות מוכנות, חמות וקרות, דרך מזון גורמה יקר ועד לבשרים, דגים, נקניקים, פסטות טריות, גבינות, לחמים ומאפים. יש כאן גם שוקולדים, ריבות, גלידות, פירות וירקות. כראוי לאיטליה, תמצאו כאן גם מבחר של סוגי קפה איכותיים ומיני תה רבים.
המעדניה הזו, שנוסדה לקראת סוף המאה ה-19, עברה למקומה הנוכחי בתחילת המאה ה-20. יש כאן 3 קומות של מזון, לצד מרתף יין, עם אוסף של יינות נדירים במיוחד ומבחר של יותר מ-2000 סוגי יין מיוחדים מכל העולם. במקום גם שתי מסעדות שף, עם מגוון מנות מובחרות ומשתנות.
אוכל אסייתי מגוון, איכותי וזול תוכלו למצוא ב"הוקרס" (Hawkers), שהם מתחמי האוכל המפוזרים ברחבי העיר סינגפור. בכל מתחם מזון כזה תמצאו מבחר דוכנים מגוון, עם אוכל אסייתי מכל הסוגים ופה ושם גם מעדנים בינלאומיים שהסתננו לאותנטיות הסינית.
רבים אומרים שמלייז'ן פוד סטריט (Malaysian Food Street) הוא המוצלח מבין ההוקרס הללו בסינגפור. הוא נמצא באי סנטוזה, בסמוך ל"ריזורטס וורלד" (Resorts World) שבאי.
מתלבטים מה לאכול בו? - נסו לטעום את המרק עם הבשר והשרימפס הענקיים שנקרא "פנאנג הוקיין מי" (Penang Hokkien Mee).
מומלצת גם מנת האורז המטוגן בכלי חרס (Claypot Rice).
שוק האוכל המקורה טורבאהלרן (Torvehallerne) הוא משווקי האוכל המומלצים בעולם וללא ספק שוק האוכל המוביל בקופנהגן.
בשוק, הממוקם בתחנת נורפורט (Nørreport), יש מעל 150 דוכנים, הנמצאים בשני מבנים מקורים וממוזגים. מתוך השווקים בעיר, הוא המגוון ביותר ומציע מעל 60 ספקים, המנהלים כמעט כל סוג של מטבח ואוכל וברמה גבוהה.
כאן תוכלו לאכול מנות נהדרות של אוכל מקומי ובינלאומי, החל ממנות דניות עממיות כמו סמורברוד דניים שהם כריכונים נהדרים, ומנות פודינג אורז ועד לקרמבו, שאם לא ידעתם הומצא בדנמרק ועוד.
יש כאן דוכני גבינות מקומיות וטעימות, דרך דגים, בשר, סושי, גלידות ביתיות, שוקולדים, קפה, גלידות ופטיסרי ועד לערמונים קלויים ולברים עם יין, בירות וקוקטיילים טעימים.
רוצים ארוחה מסודרת? - יש כאן גם מסעדות מעולות, בהן תוכלו לאכול ארוחת ערב או צהריים, או לקחת איתכם מנות לפיקניק בחוץ.
אתם חייבים לנסות את כריכי הטאפאס הדני, האותנטי והנהדר. הכריכים הללו נקראים סמורברוד (Smørrebrød), שפירושם בעברית הוא "לחם עם ממרח".
הסמורברוד הנהדרים של דנמרק הולכים נהדר עם בירה צוננת מהחבית ותוכלו לאכול אותם כאן או לקחת ולאכול בחוץ, במקום שקט, פיקניקי או נופי יותר.